Publicēts:
Latvijas Vēstnesis
, 194,
01.10.2014.
OP numurs: 
2014/194.8
Izdevējs: 
Ministru kabinets
Veids: 
noteikumi
Numurs: 
576
Pieņemts: 
30.09.2014.
Stājas spēkā: 
01.10.2014.
Attēlotā redakcija:
 01.01.2020. - ...
Grozījumi:
MK 13.12.2016. noteikumi 
Nr.808 / LV, 247, 19.12.2016. / Stājas spēkā 20.12.2016.
MK 17.12.2019. noteikumi 
Nr.687 / LV, 257, 23.12.2019. / Stājas spēkā 01.01.2020.
Ministru kabineta noteikumi Nr.576
Rīgā 2014.gada 30.septembrī (prot. Nr.51 26.§)
Būvniecības valsts kontroles biroja nolikums
Izdoti saskaņā ar 
Valsts pārvaldes iekārtas likuma
 
16.panta
 pirmo daļu
I. Vispārīgie jautājumi
1. Būvniecības valsts kontroles birojs (turpmāk – birojs) ir ekonomikas ministra pārraudzībā esoša tiešās
pārvaldes iestāde. Ekonomikas ministrs biroja pārraudzību īsteno ar Ekonomikas ministrijas starpniecību.
(Grozīts ar MK 
17.12.2019.
 noteikumiem Nr. 687)
2. Biroja darbības mērķis ir atbilstoši normatīvajos aktos noteiktajai kompetencei nodrošināt kvalitāti un drošību
būvniecības jomā, kā arī nodrošināt enerģētikas politikas īstenošanu.
(Grozīts ar MK 
17.12.2019.
 noteikumiem Nr. 687)
II. Biroja funkcijas, uzdevumi un tiesības
3. Birojs nodrošina būvniecības valsts kontroli normatīvajos aktos noteiktajā apjomā, administrē enerģētikas
politiku, kā arī īsteno citas 
Būvniecības likumā
, 
Enerģētikas likumā
, 
Energoefektivitātes likumā
, 
Elektroenerģijas
tirgus likumā
, 
Biodegvielas likumā
, likumā "
Par atbilstības novērtēšanu
" un likumā "
Par zemes dzīlēm
" birojam
noteiktās funkcijas un uzdevumus.
(MK 
17.12.2019.
 noteikumu Nr. 687 redakcijā)
4. 
(Svītrots ar MK 
17.12.2019.
 noteikumiem Nr. 687)
5. Birojam ir šādas tiesības:
5.1. atbilstoši kompetencei sadarboties ar Būvniecības padomi, citām tiešās pārvaldes iestādēm, pašvaldībām
1
/
3
un to iestādēm, nevalstiskajām organizācijām, citu valstu iestādēm un starptautiskajām organizācijām, kā arī
piedalīties starpvalstu sadarbības programmās un projektos;
5.2. lai nodrošinātu šo noteikumu 
3. punktā
 minēto funkciju un uzdevumu izpildi, pieprasīt un saņemt
uzdevumu veikšanai nepieciešamo informāciju un dokumentus no valsts un pašvaldību iestādēm un citām
publisko tiesību juridiskām personām;
5.3. ārējos normatīvajos aktos noteiktajā kārtībā pieprasīt un bez maksas saņemt no fiziskajām un privāto
tiesību juridiskajām personām uzdevumu izpildei nepieciešamo informāciju un dokumentus;
5.4. pārbaudīt būvniecības un enerģētikas normatīvo aktu ievērošanu;
5.5. sniegt priekšlikumus normatīvo aktu projektu izstrādē biroja kompetences jomā;
5.6. sniegt maksas pakalpojumus.
(Grozīts ar MK 
17.12.2019.
 noteikumiem Nr. 687)
III. Biroja struktūra un amatpersonas
6. Biroja darbu vada biroja direktors.
7. Biroja direktoru amatā ieceļ un no amata atbrīvo ekonomikas ministrs.
8. Biroja direktors veic 
Valsts pārvaldes iekārtas likumā
 noteiktās tiešās pārvaldes iestādes vadītāja funkcijas, kā
arī:
8.1. ir tiesīgs atcelt biroja amatpersonu izdotos administratīvos aktus, lēmumus un iekšējos normatīvos aktus;
8.2. bez īpaša pilnvarojuma pārstāv biroju.
9. 
(Svītrots ar MK 
17.12.2019.
 noteikumiem Nr. 687)
10. Birojā būvdarbu kontrolei un ekspluatācijā nodotu publisku ēku uzraudzībai ir nodarbināti būvinspektori.
11. Biroja direktors nosaka biroja struktūru, struktūrvienību funkciju un uzdevumu sadalījumu birojā.
IV. Biroja darbības tiesiskuma nodrošināšana un pārskati
12. Biroja direktors nodrošina biroja darbības tiesiskumu. Biroja direktors ir atbildīgs par biroja iekšējās kontroles
sistēmas un tā struktūrvienību lēmumu pārbaudes sistēmas izveidošanu un darbību.
13. Biroja struktūrvienību vai amatpersonu, kā arī neatkarīgu ekspertu ēku energoefektivitātes jomā kompetences
apliecināšanas institūciju faktisko rīcību un izdotos administratīvos aktus privātpersona var apstrīdēt 
Administratīvā
procesa likumā
 noteiktajā kārtībā, iesniedzot biroja direktoram attiecīgu iesniegumu.
(MK 
13.12.2016.
 noteikumu Nr. 808 redakcijā)
14. Biroja direktora faktisko rīcību un izdotos administratīvos aktus privātpersona 
Administratīvā procesa likumā
noteiktajā kārtībā var pārsūdzēt Administratīvajā rajona tiesā.
(MK 
13.12.2016.
 noteikumu Nr. 808 redakcijā)
2
/
3
© Oficiālais izdevējs "Latvijas Vēstnesis"
Ministru prezidente Laimdota Straujuma 
Ekonomikas ministrs Vjačeslavs Dombrovskis
15. Birojs reizi gadā sniedz ekonomikas ministram pārskatu par biroja funkciju izpildi un birojam piešķirto valsts
budžeta līdzekļu izlietojumu. Ekonomikas ministram ir tiesības jebkurā laikā pieprasīt pārskatu par biroja darbību.
V. Biroja finansēšanas kārtība
16. Biroja finanšu līdzekļus veido:
16.1. dotācija no valsts budžeta līdzekļiem;
16.2. pašu ieņēmumi.
VI. Noslēguma jautājumi
17. 
(Svītrots ar MK 
17.12.2019.
 noteikumiem Nr. 687)
18. Noteikumi stājas spēkā 2014. gada 1. oktobrī.
3
/
3